open-index/open-wikipedia-markdown huggingface dataset:
মাঘ (কবি)

**মাঘ** (শ্রীমালা, গুজরাত; খ্রিস্টীয় অষ্টম শতাব্দী) ছিলেন একজন বিশিষ্ট সংস্কৃত কবি। গুজরাতের তৎকালীন রাজধানী শ্রীমালায় (বর্তমানে রাজস্থান রাজ্যের অন্তর্গত) রাজা বর্মলতার সভাকবি ছিলেন মাঘ। তার পিতার নাম ছিল *দত্তক*; পিতামহ ছিলেন সুপ্রভ দেব। মহাভারতের কাহিনি অবলম্বনে ২০টি সর্গে মাঘ শিশুপালবধ নামে একটি মহাকাব্য রচনা করেন। এই কাব্যের উপজীব্য ছিল সুদর্শন চক্র দ্বারা কৃষ্ণ কর্তৃক অসাধু রাজা শিশুপালের মস্তকছিন্নকরণ।

মাঘের পিতামহ ছিলেন এক মঘ ব্রাহ্মণ। সেই কারণে মাঘ ছিলেন বর্তমানে শকদ্বীপী ব্রাহ্মণ নামে পরিচিত ইন্দো-ইরানীয় ব্রাহ্মণ সম্প্রদায়ের মানুষ। 
সংস্কৃত ভাষায় একটি জনপ্রিয় শ্লোক অনুযায়ী:

:उपमा कालिदासस्य भारवेरर्थगौरवं|
:दन्डिन: पदलालित्यं माघे सन्ति त्रयो गुणः||

:(উপমা কালিদাসস্য ভারবেরর্থগৌরবং।
:দণ্ডিনঃ পদলালিত্যং মাঘে সন্তি ত্রয়ো গুণঃ।।)

অর্থাৎ, কালিদাস তার উপমার জন্য প্রসিদ্ধ, ভারবি প্রসিদ্ধ তার অন্তর্দৃষ্টির জন্য, দণ্ডির প্রসিদ্ধি পদলালিত্যের জন্য; কিন্তু মাঘ এই তিন গুণের আকর।

## আরও দেখুন
* মহাভারত
* মহাকাব্য
* সাহিত্য
* কবিতা

## তথ্যসূত্র

বিষয়শ্রেণী:সংস্কৃত কবি
বিষয়শ্রেণী:ভারতীয় কবি
বিষয়শ্রেণী:রাজস্থানের ব্যক্তি
বিষয়শ্রেণী:রাজস্থানি ব্যক্তি
বিষয়শ্রেণী:হিন্দু কবি
দণ্ডী

**দণ্ডী** (শব্দরূপ: দণ্ডিন্) (খ্রিস্টীয় ষষ্ঠ-সপ্তম শতাব্দী) ছিলেন একজন সংস্কৃত গদ্য রোম্যান্স রচয়িতা ও কাব্যতত্ত্ববিদ। *[[দশকুমারচরিত]]* তার মৌলিক সাহিত্যরচনা হলেও তিনি সর্বাধিক প্রসিদ্ধ *কাব্যাদর্শ* নামে কাব্যতত্ত্ব বিষয়ক একটি সারপুস্তিকার রচয়িতারূপে। তার রচনার ভাষা ছিল সংস্কৃত; এবং তার নিবাস, একটি মত অনুযায়ী, ছিল অধুনা তামিলনাড়ুর কাঞ্চীপুরমে।

## কাব্যাদর্শ
*কাব্যাদর্শ* সংস্কৃত ভাষায় প্রাপ্তব্য কাব্যতত্ত্ব বিষয়ক নিয়মাবদ্ধ চর্চাগ্রন্থগুলির মধ্যে সর্বপ্রাচীন। *কাব্যাদর্শ* ভট্টি রচিত ভট্টিকাব্য দ্বারা বিশেষভাবে প্রভাবিত হয়েছিল। *কাব্যাদর্শ* গ্রন্থে দণ্ডিন এই মত প্রচার করেন যে কাব্যের নিজস্ব সৌন্দর্য তার ছান্দিক উপাদানগুলি থেকে উদ্ভূত হয়। এই ছন্দ উপাদানকে তিনি ছত্রিশটি ভাগে বিভক্ত করেন। তিনি *গুণপ্রস্থন* মতবাদের মুখ্য প্রবক্তা; এই মতবাদ অনুসারে কাব্যের শ্লেষ, প্রসাদ, সমতা, মাধুর্য, অর্থব্যক্তি ও ওজাহ গুণের প্রয়োজন হয়; এবং কবিতা এই গুণগুলির সবগুলি বা একটিকে ধারণ করে।

দণ্ডীর অন্যতম বৈশিষ্ট্য জটিল বাক্য ও অতিদীর্ঘ সমাসবদ্ধ শব্দের প্রয়োগ। তার কোনো কোনো বাক্য অর্ধপৃষ্ঠাব্যাপী দীর্ঘ এবং কোনো কোনো শব্দ আধ-লাইন জুড়ে অবস্থান করে।

## দশকুমারচরিত

*দশকুমারচরিত* গ্রন্থের উপজীব্য প্রণয় ও রাজকীয় ক্ষমতার অনুসন্ধানে দশ রাজপুত্রের অভিযান কাহিনি। সমকালীন ভারতের সাধারণ জীবন ও সমাজচিএ বিশ্বাসযোগ্যতার সহিত বিধৃত হয়েছে এই গ্রন্থে। গ্রন্থের তিন অংশ – পূর্বপীঠিকা, মূল দশকুমারচরিত ও উত্তরপীঠিকা।

## গ্রন্থাবলি
* M.R. Kale, 2003, *Daśakumāracarita of * (Text with Sanskrit Commentary Various Readings, a Literal English Translation, Explanatory and Critical Notes and an Exhaustive Introduction), New Delhi, ISBN : 8120801717.
* Isabelle Onians (trans.): *What Ten Young Men Did*. New York: Clay Sanskrit Library, 2005. 651pp. Facing romanized Sanskrit text and translation. .

## টীকা

## তথ্যসূত্র ও বহিঃসংযোগ
* Kavyadarsa - word, pdf
* Poetics  — *Banglapedia*

বিষয়শ্রেণী:ভারতীয় কবি
বিষয়শ্রেণী:সংস্কৃত কবি
বিষয়শ্রেণী:৮ম শতাব্দীর ভারতীয় কবি
বিষয়শ্রেণী:ভারতীয় পুরুষ কবি
দশকুমারচরিত

**দশকুমারচরিত** খ্রিস্টীয় ষষ্ঠ-সপ্তম শতকের বিখ্যাত কবি দণ্ডিন রচিত একটি সংস্কৃত গদ্য-আখ্যায়িকা। সম্ভবত এটি ভারতীয় সাহিত্যে উপন্যাসের একটি আদিরূপ। এই কাহিনিতে প্রণয় ও ক্ষমতালাভের উদ্দেশ্যে দশ রাজকুমারের অভিযান কাহিনি বর্ণিত হয়েছে।

১৯২৭ সালে এই গ্রন্থ *হিন্দু টেলস, অর দি অ্যাডভেঞ্চার অফ দ্য টেন প্রিন্সেস* নামে প্রথম ইংরেজিতে অনূদিত হয়। ক্লে সংস্কৃত সিরিজ * হোয়াট টেম ইয়াং মেন ডিড* নামে এর অনুবাদ প্রকাশ করে।

## গ্রন্থপঞ্জি
### সংস্কৃত পাঠ
* 
* 
* 

### অনুবাদ
* P. W. Jacob (trans.), *[http://www.gutenberg.org/dirs/1/1/7/3/11738/11738-8.txt Hindoo Tales: Or, the Adventures of Ten Princes]*, 1873. Online at Project Gutenberg.
* Arthur W. Ryder (trans.), *Dandin's Dasha-kumara-charita: The ten princes*. University of Chicago Press, 1927. 
* Isabelle Onians (trans.): *What Ten Young Men Did*. New York: Clay Sanskrit Library, 2005. 651pp. Facing romanized Sanskrit text and translation. .

বিষয়শ্রেণী:সংস্কৃত গ্রন্থ
বিষয়শ্রেণী:পাণ্ডুলিপি
বিষয়শ্রেণী:সংস্কৃত সাহিত্য
বিষয়শ্রেণী:৮ম শতাব্দীর ভারতীয় বই
বিষয়শ্রেণী:৭ম শতাব্দীর ভারতীয় বই
বিষয়শ্রেণী:৮ম শতাব্দীর সংস্কৃত সাহিত্য
বিষয়শ্রেণী:৭ম শতাব্দীর সংস্কৃত সাহিত্য
ডালপুরি

## পরিচিতি

**ডালপুরি** একপ্রকার তেলে ভাজা নাস্তা। প্রথমে পছন্দমত স্বাদ অনুযায়ী ডালের পুর তৈরি করে নিতে হয়। এরপর পরিমাণমত পানিতে লবণ, তেল মিশিয়ে ময়দার কাই বানিয়ে ছোট ছোট গোলের ভেতরে ডালের পুর ভরে দিয়ে হাল্কা করে বেলে, তেলে ভাজা হয়। চায়ের সাথে ডালপুরী খেতে খুবই মজাদার।

## উপকরন
* মসুর ডাল-১/৩ কাপ
* আদা বাটা-১/২ চা চামচ
* কাঁচা মরিচ- ২ টি
* পেঁয়াজ কুচি-২ চা চামচ
* শুকনা মরিচ -২ টি
* পেঁয়াজ বেরেস্তা-২ টেবিল চামচ
* পুদিনা পাতা কুচি- ২ টেবিল চামচ
* ময়দা-২ কাপ
* বিট লবণ-১/২ চা চামচ
* লবণ- স্বাদ মত
* তৈল-ভাজার জন্য

## প্রস্তুতপ্রণালী

* ডালে ১ কাপ পানি, আদা বাটা, পেঁয়াজ কুচি, কাঁচা মরিচ ও লবণ দিয়ে সিদ্ধ হলে ডাল শুকনো করে নেড়ে নামিয়ে হাত দিয়ে মথে নিন।
* তেলে শুকনা মরিচ দিয়ে গুঁড়া করে নিন। পেঁয়াজ বেরেস্তা করে গুঁড়া করে নিন।
* ডালের সাথে তেল, মরিচ গুঁড়া, বিট লবণ, পেঁয়াজ বেরেস্তা গুঁড়া, পুদিনা পাতা কুচি মিশিয়ে নিবেন।
* ময়দার সাথে ৫ টেবিল চামচ তেল ও লবণ দিয়ে ঝরঝরে করে নিবেন। পরিমাণ মত পানি মিশিয়ে মাখিয়ে নিন।
* ময়দার ডো ভাগ করে নিন। প্রতি ভাগে  ডালের পুর ভরে মুখ বন্ধ করে নিবেন।
*  পিড়িতে রুটি বেলে নিন। কড়াইয়ে তেল গরম করে ডুবো  কম আঁচে মচমচে করে ভেজে নিন।

## তথ্যসূত্র

বিষয়শ্রেণী:ভারতীয় রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:বাঙালি রন্ধনশৈলী
পুতুল

right|thumb|আড়ঙের জমিদার গিন্নী পুতুল।
মানুষ কিংবা অন্য কোনও প্রাণীর অনুরূপ তূলা বা কাপড় অথবা অন্য উপকরণ দিয়ে তৈরি ক্ষুদ্রতর সংস্করণকে পুতুল বলে। পুতুল খেলনা বিশেষ। নদিয়ার কৃষ্ণনগর মাটির পুতুলের জন্য বিখ্যাত।

## ইতিহাস
ঐতিহাসিক দৃষ্টিতে দেখলে দেখা যাবে সভ্যতার ঊষা লগ্ন থেকেই পুতুল তৈরি করত মানুষ। তবে সেটি খেলা বা বাড়িঘর সাজানোর থেকে দেবতা এবং অশুভ শক্তির প্রতীক হিসেবেই বেশি।
 
মনে করা যেতেই পারে আদিম মানুষের আঁকা গুহা চিত্র পুতুল তৈরির প্রথম ধাপ। সেক্ষেত্রে আলতামিরার গুহাচিত্রকে পুতুলের উত্তর পুরুষ বলা জেতেই পারে। পুতুল কখনও মানুষের চেহারার কাছাকাছি আবার কখন কোনো পশুর চেহারার অনুকরণে হয়ে থাকে। সেক্ষেত্রে বৃহত্তর দৃষ্টিতে মাটি, কাঠ, মোম, প্লাস্টিকের বানানো পশুপাখি থেকে ফল, গাছ সব কিছুকেই পুতুলের শ্রেণিভুক্ত করা যায়।

## আরও দেখুন
* পুতুল নাচ

## বহিঃসংযোগ

* Dolls at the V&A Museum of Childhood
* The Canadian Museum of Civilization - The Story of Dolls in Canada

বিষয়শ্রেণী:খেলনা
বিষয়শ্রেণী:পুতুল
বিষয়শ্রেণী:খেলা
বিষয়শ্রেণী:ঐতিহ্যগত খেলনা
স্নানযাত্রা

**স্নানযাত্রা** (ওড়িয়া: ସ୍ନାନ ଯାତ୍ରା) হল হিন্দু পঞ্জিকা অনুসারে জ্যৈষ্ঠ মাসের পূর্ণিমা তিথিতে আয়োজিত একটি উৎসব। হিন্দু দেবতা জগন্নাথের ভক্তদের কাছে এটি একটি গুরুত্বপূর্ণ উৎসব। এই দিনটিকে জগন্নাথের জন্মতিথি মনে করা হয়। পুরীতে স্নানযাত্রা উপলক্ষ্যে জগন্নাথ, বলভদ্র, সুভদ্রা, সুদর্শন চক্র ও মদনমোহন বিগ্রহকে জগন্নাথ মন্দির থেকে স্নানবেদীতে বের করে আনা হয়। সেখানে তাদের প্রথাগতভাবে স্নান করানো হয় এবং ভক্তদের দর্শনের জন্য সুন্দর বেশভূষায় সজ্জিত করা হয়।

## ধর্মীয় গুরুত্ব
জগন্নাথের ভক্তদের বিশ্বাস, সেদিন যদি তারা পুরীর জগন্নাথ মন্দিরে দেবতাকে দর্শন করতে যান, তবে তাদের সকল পাপ থেকে মুক্ত হতে পারবেন। এই জন্য অসংখ্য ভক্ত স্নানযাত্রা উপলক্ষ্যে পুরীর মন্দির দর্শনে যান। *[[স্কন্দপুরাণম্‌]]* বলা হয়েছে, পুরীর মন্দিরে বিগ্রহ প্রতিষ্ঠার পরেই প্রথম বার রাজা ইন্দ্রদ্যুম্ন এই অনুষ্ঠান আয়োজন করেছিলেন।

## অনুষ্ঠান পদ্ধতি

স্নানযাত্রার পূর্বসন্ধ্যায় জগন্নাথ, বলভদ্র, সুভদ্রা, সুদর্শন চক্র ও মদনমোহনের বিগ্রহ একটি বিশাল শোভাযাত্রা সহকারে মন্দিরের গর্ভগৃহ থেকে বার করে স্নানবেদীতে এনে রাখা হয়। ভক্তেরা এই সময় জগন্নাথকে দর্শন করতে আসেন।

স্নানযাত্রার দিন মন্দিরের উত্তর দিকের কূপ থেকে জল এনে মন্ত্রোচ্চারণের মাধ্যমে তার শুদ্ধিকরণ করা হয়। তারপর ১০৮টি কলসে সেই জল নিয়ে বিগ্রহগুলিকে স্নান করানো হয়।

সেই দিন সন্ধ্যাবেলা স্নানপর্বের সমাপ্তির পর জগন্নাথ ও বলভদ্রকে গণেশের রূপে সাজানোর জন্য হস্তীমুখ-বিশিষ্ট মস্তকাবরণী পরানো হয়। জগন্নাথের এই রূপটিকে বলা হয় 'গজবেশ'।

প্রথাগত বিশ্বাস অনুসারে, স্নানযাত্রার পর জগন্নাথ অসুস্থ হয়ে পড়েন। এই সময় তাকে রাজবৈদ্যের চিকিৎসাধীনে গোপনে একটি সংরক্ষিত কক্ষে রাখা হয়। জগন্নাথের এই অসুস্থতার পর্যায়টি 'অনসর' নামে পরিচিত। এই সময় ভক্তেরা দেবতার দর্শন পান না। তাদের দর্শনের জন্য বিগ্রহের পরিবর্তে মূল মন্দিরে তিনটি পটচিত্র রাখা হয়। এই সময় ভক্তেরা ব্রহ্মগিরিতে অলরনাথ মন্দিরে যান। তারা বিশ্বাস করেন, অনসর পর্যায়ে জগন্নাথ অলরনাথ রূপে অবস্থান করেন। কথিত আছে, রাজবৈদ্যের আয়ুর্বৈদিক 'পাঁচন' খেয়ে এক পক্ষকালের মধ্যে সুস্থ হয়ে ওঠেন। তারপর ভক্তেরা আবার তাকে আবার দর্শন করতে পারেন।

## চিত্রমালা

|স্নানযাত্রা অনুষ্ঠানে জগন্নাথ
|স্নানযাত্রা অনুষ্ঠানে বলভদ্র
|thumb|অনসর পটচিত্র
File:God & Goddess dressed in elephant.JPG|অন্য এক জগন্নাথ মন্দিরে স্নানযাত্রার পর জগন্নাথ ও বলভদ্রের গজানন বেশ
File:Snana yatra.jpg|thumb|একটি ঘরোয়া বেদীতে স্নানযাত্রা অনুষ্ঠানের পূর্বে বিগ্রহের সর্বাঙ্গে তুলসী দান


## তথ্যসূত্র

বিষয়শ্রেণী:জগন্নাথের উৎসব
বিষয়শ্রেণী:ওড়িশার উৎসব
বিষয়শ্রেণী:পশ্চিমবঙ্গের উৎসব
বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:ভারতের ধর্মীয় উৎসব
রসমালাই

**রসমালাই** দক্ষিণ এশিয়ার বঙ্গ অঞ্চল থেকে উদ্ভূত একটি বাঙালি মিষ্টি, যা বাংলাদেশের পাশাপাশি ভারত, পাকিস্তান এবং নেপালেও জনপ্রিয়। ছোট ছোট আকারের রসগোল্লাকে চিনির সিরায় ভিজিয়ে তার উপর জ্বাল-দেওয়া ঘন মিষ্টি দুধ ঢেলে রসমালাই বানানো হয়। বাংলাদেশ রসমালাইয়ের উৎপত্তি স্থল। ১৯০০ সালের দিকে কুমিল্লা অঞ্চলে রসমালাই তৈরি শুরু হয়। ১৯৩০ সালে কুমিল্লার মাতৃ ভান্ডার রসমালাই বানিয়ে নাম করে। মুক্তিযোদ্ধা প্রয়াত শংকর সেনগুপ্তের হাত ধরে এটি বিকশিত হয়। ২০২৩ সালে বাংলাদেশ রসমালাইয়ের ভৌগোলিক নির্দেশক ট্যাগ লাভ করে।

## ইতিহাস
thumb|right|পাত্র ভর্তি রসমালাই

উনিশ শতকের প্রথম দিকে ত্রিপুরা রাজ্য তথা কুমিল্লার ঘোষ সম্প্রদায় দুধ জ্বাল দিয়ে ঘন করে ক্ষীর বানিয়ে তাতে ছোট আকারের শুকনো ‘ভোগ’ বা রসগোল্লা ভিজিয়ে যে মিষ্টান্ন তৈরি করে, তা ক্ষীরভোগ নামে পরিচিতি পায়। ক্রমান্বয়ে এ ক্ষীরভোগ রসমালাই নামে পরিচিত হয়ে ওঠে।

১৯৩০ সালে ব্রাক্ষণবাড়িয়ার খড়িয়ালার খনিন্দ্র সেন ও মনিন্দ্র সেন নামে দুই ভাই কুমিল্লায় এসে শহরের মনোহরপুর এলাকায় মাতৃভান্ডার নামে একটি দোকান দিয়ে ক্ষীরভোগ বা রসমালাই বিক্রি শুরু করেন। সুস্বাদু হওয়ায় এর বিক্রি বাড়তে থাকে। এক সময় জনপ্রিয় হয়ে ওঠে। পরবর্তীতে মুক্তিযোদ্ধা প্রয়াত শংকর সেনগুপ্তের হাত ধরে এটি বিকশিত হয়। বর্তমানে তাঁর ছেলে অনির্বাণ সেনগুপ্ত ব্যবসা পরিচালনা করেন।।এটি দক্ষিণ এশিয়ার জনপ্রিয় একটি মিষ্টান।পরবর্তীতে ১৯৩২সালে ভারতীয় বাঙালি ময়রা কৃষ্ণ চন্দ্র দাস রসমালাই তৈরি করে জনপ্রিয়তা লাভ করেন।

## আরও দেখুন
* রসমঞ্জরী
* মাতৃ ভাণ্ডার
* কুমিল্লার রসমালাই

## তথ্যসূত্র

## বহিঃসংযোগ

* রসমালাই তৈরির পদ্ধতি

বিষয়শ্রেণী:বাংলার মিষ্টি
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:বাংলাদেশী মিষ্টান্ন
বিষয়শ্রেণী:ভারতীয় মিষ্টান্ন
বিষয়শ্রেণী:পাকিস্তানি মিষ্টান্ন
বিষয়শ্রেণী:পাকিস্তানি রন্ধনশৈলী
বিষয়শ্রেণী:মুহাজির রন্ধনশৈলী
বিষয়শ্রেণী:পশ্চিমবঙ্গের মিষ্টান্ন
বিষয়শ্রেণী:উত্তর ভারতীয় রন্ধনশৈলী
বিষয়শ্রেণী:বাঙালি রন্ধনশৈলী
শনপাপড়ি

**শনপাপড়ি** বা **সোহনপাপড়ি** প্রকার হালকা মিষ্টিজাতীয় খাদ্যদ্রব্য। দেখতে বাদামী বর্ণ এবং ওজনে হালকা, সুতার মতো মিহি। বিশেষ প্রক্রিয়ায় বেসন, ময়দা, ঘি, চিনি এবং দুধ দিয়ে শনপাপড়ি তৈরি করা হয়। চুলের মত মিহি ও সরু করে এটি তৈরি করে চারকোণা আকারে কেটে পরিবেশন করা হয়।

## প্রস্তুত প্রণালী

চুলায় কড়াই বসিয়ে চিনি ও পানি একসঙ্গে জ্বালিয়ে ঘন চিনির সিরা বানিয়ে নিতে হবে। ঘন চিনির সিরা চুলা থেকে নামিয়ে টিনের ট্রেতে ঢালতে হবে। সিরা ঢালার পর ঘন সিরাপের মত হলে চামচ দিয়ে উল্টে-পাল্টে দিতে হবে। এটা দেখতে নরম চকলেটের মত হবে। এবার চুলায় কড়াই বসিয়ে গরম হলে সামান্য তেল দিয়ে আটা ভেজে একটি পাত্রে ঢেলে রাখতে হবে। এবার চকলেটের মন্ডটি টিনের ট্রেটিতে টেনে মালার মত করতে হবে এবং এর মধ্যে কিছু পরিমাণ ভাজা আটা ঢেলে নিয়ে হাতের তালু দিয়ে ডলতে হবে। একে স্থানীয় ভাষায় ‘পাক’ বলে।৪০টি পাক দিতে হবে। প্রত্যেকটি পাকের মধ্যে অল্প অল্প করে আটা মেশাতে হবে। এভাবে করতে থাকলে এগুলো দেখতে ছোট ছোট আঁশের মত হবে।এর সাথে চিনের ড্রাগন বেয়ার্ড কটন ক্যান্ডির চরম মিল আছে।

## তথ্যসূত্র


বিষয়শ্রেণী:বাংলার মিষ্টি
বিষয়শ্রেণী:মিষ্টি
বিষয়শ্রেণী:ভারতীয় মিষ্টান্ন
বিষয়শ্রেণী:পাকিস্তানি মিষ্টান্ন
ছানামুখী

**ছানামুখী** বাংলাদেশের ব্রাহ্মণবাড়িয়া জেলার একধরনের মিষ্টান্ন। এটি ছানার তৈরি চারকোণা ক্ষুদ্রাকার এবং শক্ত, এর উপর জমাটবাঁধা চিনির প্রলেপ থাকে। মহাদেব পাঁড়ে ছানামুখীর আবিষ্কারক। জনশ্রুতি অনুসারে মিষ্টিটি ব্রাহ্মণবাড়িয়ার স্থানীয়দের কাছে 'লেডি ক্যানি' নামেও পরিচিত। সাধারণত ছানার উপর চিনির শিরার প্রলেপ দিয়ে শুকিয়ে ছানামুখী পরিবেশন করা হয়। এটি ব্রাহ্মণবাড়িয়ার ঐতিহ্যবাহী খাবার হিসেবে বাংলাদেশে জাতীয় ভাবে স্বীকৃত। ২০২৪ খ্রিস্টাব্দের ২৪ সেপ্টেম্বর ছানামুখী মিষ্টি ভৌগোলিক নির্দেশক (জিআই) পণ্য হিসেবে স্বীকৃতি অর্জন করে।

## ইতিহাস

কাশীধামের মহাদেব পাঁড়ে ছানামুখীর প্রবক্তা। তিনি কলকাতায় তার ভাই দুর্গা প্রসাদের মিষ্টির দোকানে কাজ করতেন। ভাইয়ের মৃত্যুর পর ব্রাহ্মণবাড়িয়ায় আসেন। শহরের মেড্ডায় শিবরাম মোদকের মিষ্টির দোকান কাজ শুরু করেন। মৃত্যুর সময় শিবরাম তার দোকান মহাদেবকে দিয়ে যান। মহাদেব এখানে দুটি মিষ্টি বানানো শুরু করেন। ১৮৩৭ থেকে ১৮৫৯ সালের কোন একসময় তার একটি বিশেষ ধরনের মিষ্টি খেয়ে প্রশংসা করেছিলেন ভারতের বড় লার্ট লর্ড ক্যানিং এবং তার স্ত্রী লেডি ক্যানিং। সেই মিষ্টির নাম রাখা হয় লেডি ক্যানিং। অপরটি ছানামুখী। অপর জন্শ্রুতি অনুসারে লেডি ক্যানিং এর জন্য বানানো মিষ্টিই ছানামুখী এবং ক্যানিং-এর নামানুসারে স্থানীয়ভাবে ছানামুখী 'লেডি ক্যানি' নামেও পরিচিত।

## প্রস্তুত প্রণালী
সাধারণত এক কেজি ছানামুখী তৈরিতে ৭ থেকে ৮ লিটার দুধের সঙ্গে এক কেজি চিনি দিয়ে কয়েকটি ধাপে ছানামুখী বানানো হয়। প্রথম ধাপে প্রথমে দুধ জ্বাল দেওয়া হয়। গরম দুধ ঠান্ডা করে ছানায় পরিণত করতে হয়। দ্বিতীয় ধাপে অতিরিক্ত পানি ঝরার জন্য একটি পরিচ্ছন্ন টুকরিতে ছানা রাখা হয়। পানি ঝরার জন্য ছানাকে কাপড়ে বেঁধে ঝুলিয়ে রাখা হয়। দীর্ঘক্ষণ ছানা ঝুলিয়ে রেখে শক্ত করা হয়। শক্ত ছানাকে ছুরি দিয়ে ছোট ছোট টুকরা করা হয়। তৃতীয় ধাপে  চুলায় একটি কড়াই বসিয়ে তাতে পানি, চিনি ও এলাচি দিয়ে ফুটিয়ে শিরা তৈরি করা হয়। ছানার টুকরাগুলো চিনির শিরায় ছেড়ে নাড়তে হয়। চিনির শিরা থেকে ছানার টুকরাগুলো তুলে একটি বড় পাত্রে খোলা জায়গা বা পাখার নিচে রেখে শুকানো হয়।

## জনসংস্কৃতি
এটি বাংলাদেশের অন্যান্য জেলার বিভিন্ন মিষ্টি যেমন বগুড়ার দই, কুমিল্লার রসমালাই, নাটোরের কাঁচাগোল্লা, ময়মনসিংহয়ের মুক্তাগাছার মণ্ডা, টাঙ্গাইলের চমচম, নেত্রকোনার বালিশ মিষ্টির মতই ব্রাহ্মণবাড়িয়ার ঐতিহ্যবাহী মিষ্টান্ন হিসেবে গণ্য। দেশটির আনুষ্ঠানিক জেলা তথ্য বাতায়নে পুরোনো ও ঐতিহ্যবাহী খাবার হিসেবে ছানামুখীর নাম উল্লেখ করা হয়েছে। ব্রাহ্মণবাড়িয়া ছাড়াও কুমিল্লাতেও বানানো হয়। ১৯৮৬ সালে ইসলামাবাদে বাংলাদেশের স্বাধীনতা দিবস উপলক্ষ্যে আয়োজিত অনুষ্ঠানে পাকিস্তানের রাষ্ট্রপতি জিয়াউল হক ছানামুখীর কথা বলেছিলেন, যা পাকিস্তানের বিভিন্ন পত্রিকায় প্রকাশিত হয়।

## তথ্যসূত্র

বিষয়শ্রেণী:বাংলাদেশের ভৌগোলিক নির্দেশক পণ্য
বিষয়শ্রেণী:বাংলার মিষ্টি
বিষয়শ্রেণী:বাংলাদেশী মিষ্টান্ন
বিষয়শ্রেণী:বাংলাদেশের পনির
বিষয়শ্রেণী:ব্রাহ্মণবাড়িয়া
ডেকচি

চওড়া গলা ও অপেক্ষাকৃত চ্যাপ্টা তলাবিশিষ্ট বড় রন্ধন-পাত্র। ডেকচির হিন্দী প্রতিভাষা পাতিলা বা ডেগচি। ভ্রমণ বা ক্যাম্পিংয়ে ব্যবহৃত ধাতব যে রন্ধনপাত্রের পাশ্চাত্যীয় নাম "dixie" তা আসলে ডেকচি থেকে এসে থাকতে পারে বলে কেউ কেউ মনে করেন। ।  Dutch oven  নামে যে রান্নার পাত্র আছে, তার সঙ্গে ডেকচির সাদৃশ্য আছে। সম্ভবত হিন্দি ভাষায় 'ডাচ কি' (ডাচ দের) এই শব্দ থেকেই তৈরী হয়েছিল ডেচকি এবং সেখান থেকে এসেছে ডেকচি। ডেকচি সাধারণতঃ অ্যালুমিনিয়াম, স্টেইনলেস স্টিল কিংবা কদাচিৎ মাটির তৈরি হয়ে থাকে। হাঁড়ির নীচটা গোল হবার বদলে চ্যাপ্টা করে নিলে ও ধারগুলি সরু মুখের দিকে কেন্দ্রগামী ঢালযুক্ত না করে উপরদিকে খাড়া করে বড় মুখ করে দিলে তা ডেকচিতে রূপান্তরিত হবে। এর মুখের চারিদিকের কানা বাইরের দিকে বাঁকানো সমতল বলয়ের মত যার উপর ঢাকা দেওয়ার জন্য, একই রকম সামগ্রীতে প্রস্তত (অ্যালুমিনিয়াম বা মাটি) গোল প্রায় সমতল (বা সামান্য অবতল) ঢাকনা থাকে, যা এর সংগে সংযুক্ত নয়, আলগা ভাবে এর মুখের উপর বসানো থাকে। অধিকাংশ অ্যালুমিনিয়াম ডেকচি ড্রামের মত অর্থাৎ লম্ব চোঙাকৃতি হয়ে থাকে ও খুব বেশি ভারী না হলে হাতল সাধারণতঃ থাকে না। হাতল থাকলে তা একপাশে লম্বা আনুভূ্মিক দণ্ড হতে পারে বা দুইপাশে কড়ার মত হতে পারে। কিন্তু এর সঙ্গে বালতির পার্থক্য হল ডেকচি চওড়ায় বেশি উচ্চতায় কম আর নিচের দিকে মাটি থেকে উচুতে বসাবার জন্য কানা দেওয়া নেই, যাতে উনুনের উপর বসালে পুরো নিচের তলটি আঁচ পায়।


বিষয়শ্রেণী:পাত্র
বিষয়শ্রেণী:তৈজসপত্র
বুমেরাং

thumb|300px|একটি কাঠের প্রত্যাবর্তনক্ষম বুমেরাং

**বুমেরাং** হল এক খণ্ড বক্রাকৃতি কাঠ, যা অস্ত্র হিসেবে বা খেলার জন্য ব্যবহৃত হয়। পৃথিবীতে এলাকা ভেদে বিভিন্ন আকার এ প্রকৃতির বুমেরাং দেখা যায়। তবে সব চেয়ে পরিচিত হল **প্রত্যাবর্তনক্ষম বুমেরাং** যা সঠিক পদ্ধতিতে নিক্ষেপ করা হলে উপবৃত্তাকার পথে প্রদক্ষিণ করে নিক্ষেপকারীর কাছেই ফিরে আসে। তবে কিছু বুমেরাং নিক্ষেপকারীর কাছে ফিরে আসে না ; এসব বুমেরাং অস্ত্র হিসেবে ব্যবহৃত হয়। আর প্রত্যাবর্তনক্ষম বুমেরাং খেলার সামগ্রী হিসেবে বিনোদনের জন্য ব্যবহৃত হয়। আধুনিক বুমেরাংগুলো বিভিন্ন আকার এবং প্রকৃতির হয়ে থাকে ; এজন্য উপযুক্ত উপাদান ব্যবহৃত করা হয়।

ইতিহাসে থেকে জানা যায় প্রাচীন মিশরীয়, আমেরিকার ক্যালিফোর্নিয়া এবং অ্যারিজোনার আদিবাসীরা এবং দক্ষিণ ভারতীয়রা পাখি এবং খরগোস মারার জন্য **অপ্রত্যাবর্তী বুমেরাং** (যে বুমেরাংগুলো নিক্ষেপকারীর কাছে ফিরে আসে না) ব্যবহার করত।

কিছু কিছু বুমেরাং ছোঁড়া হত না, এগুলো হাতাহাতি লড়াইয়ে বিশেষত অষ্ট্রেলিয়াতে ব্যবহৃত হত।

## নামকরণ
বুমেরাং শব্দটি এসেছে অষ্ট্রেলিয়ার নিউসাউথ ওয়েলস এর অধুনালুপ্ত Aboriginal ভাষা থেকে। খুব সম্ভবত এর আরেক ধরনের উচ্চারণ ছিল “উ-মার-রাং”(wo-mur-rang)। 

## বিস্তৃতি
right|thumb|200px|অষ্ট্রেলিয়ায় বুমেরাংয়ের বিস্তৃতি

## ইতিহাস
right|thumb|200px|অষ্ট্রেলিয়ার Aboriginal বুমেরাং

## আধুনিক ব্যবহার
## নকশা
thumb|250px|২০০৫ মেলবোর্ন শো তে বিক্রীর জন্য রাখা কিছু বুমেরাং

## ছোঁড়ার পদ্ধতি

thumb|বামহাতি বুমেরাং ছোঁড়ার চিত্র

## দূরত্বে গিনেস বিশ্ব রেকর্ড

১,৪০১.৫ ফুট বা ৪২৭.২ মিটার দূরত্বে বুমেরাং নিক্ষেপের ঘটনা ঘটেছে। ডেভিড সুমি নামীয় ব্যক্তি ১৫ মার্চ, ২০০৫ সালে অস্ট্রেলিয়ার মুরারি রিক্রিয়েশন গ্রাউন্ডে বুমেরাং নিক্ষেপ করে দূরত্বে গিনেস বিশ্ব রেকর্ড গড়েন। এর মাধ্যমে তিনি ১৪ জুলাই, ২০০৩ সালে স্যান ফ্রান্সিসকো'র ফোর্ট ফানস্টোনে ইরিন হেমিংসের নিক্ষেপ করা পূর্বতন রেকর্ডটি ভেঙ্গে ফেলেন। ঐ সময় ইরিন ১,৩৩৩ ফুট (৪০৬.৩ মিটার) দূরত্বে এরোবি বা গোলাকার বুমেরাং নিক্ষেপ করেছিলেন।

## তথ্যসূত্র

## আরও পড়ুন
* Boomerang Ask.com Design, Throwing, Flight Path.
* Instructions of Paper Boomerangs in 70 Languages

## বহিঃসংযোগ
* History of Boomerangs
* Unspinning the Boomerang, The Maths and Physics of a Boomerang
* Boomerang aerodynamics an online dissertation
* Explanation of the origin of the word 'Boomerang'  
* How to Throw Boomerangs, a beginner's to advanced guide to throwing boomerangs.

বিষয়শ্রেণী:ক্রীড়া সরঞ্জাম
বিষয়শ্রেণী:একক ক্রীড়া
বিষয়শ্রেণী:অস্ট্রেলীয় উদ্ভাবন
বিষয়শ্রেণী:অস্ট্রেলিয়ার জাতীয় প্রতীক
বিষয়শ্রেণী:অস্ট্রেলিয়ায় উৎপত্তিগত ক্রীড়া
বিষয়শ্রেণী:শিকারের সরঞ্জাম
কলসী

ডান|থাম্ব|একটি রান্নাঘরে রক্ষিত কলসী
থাম্ব|মাটির কলসী

**কলসী** বা **কলস** তরল পদার্থ ধারণের একটি গৃহস্থালী পাত্র। এটি দৃশ্যতঃ গোলাকার পাত্র, যার সরু গ্রীবা রয়েছে এবং গ্রীবার শেষে রয়েছে একটি গোলকার মুখ। গোলাকার মুখের অংশ বাইরের দিকে কিছুটা প্রসারিত; একে বলা হয় কানা। কখনো কখনো মাটিতে সুস্থিত থাকার স্বার্থে ফাঁপা গোলকের নিম্নভাগ সমতল করা হয়। পানি ধারণের জন্য কলসি ব্যবহৃত হয়। কলসির ভিন্ন রূপ সোরাই।

সাধারণত কলসি অ্যালুমিনিয়াম অথবা মাটির তৈরি হয়। কলসী পিতল এবং কাশার তৈরিও হতে পারে। মাটির কলসিতে ধারণকৃত পানি অন্য পদার্থ দিয়ে কলসির তুলনায় বেশি ঠাণ্ডা থাকে।

## ইতিহাস
বর্তমানে কলসী মাটির আর অ্যালুমিনিয়ামে তৈরি হলেও একসময় পিতলের কলসির প্রচলন ছিল বেশ। পৃথিবীর বিভিন্ন সভ্যতায় বিভিন্ন প্রকরণ ও প্রকারের কলসি ব্যবহারের কথা জানা যায়। ২০১১ সালে ইসরাইলে ১৩শ শতাব্দীর কলসের সন্ধান পাওয়া যায়। মৌর্য থেকে গুপ্তযুগে কলসি ব্যবহারের কথা জানা যায়। আড়াই হাজার বছর আগেও কলসি ব্যবহারের প্রচলন ছিল। তখন নানা ধরনের মৃৎপাত্র ব্যবহার করা হত। এগুলোর মধ্যে রয়েছে থালা, পানীয় পাত্র, হাড়ি, কলসি, ঢাকনি, প্রদীপ, বাটি, সুরা পাত্র, ছোট ঘট, কুজো ইত্যাদি। এর মধ্যে কিছু কিছু মৃৎপাত্রের গঠন রীতিতে মহোঞ্জাদারোর মৃৎপাত্রের সাথে সাদৃশ্য বিদ্যমান। বৈদিক যুগে আর্যরা এসব সামগ্রী স্থায়ীভাবে ব্যবহার করতো। পরবর্তী সময়ে এগুলো একবার ব্যবহার করার রীতি প্রচলিত হয়। চন্দ্রকেতুগড়ের লোকেরাও এ রীতি গ্রহণ করে। তাই এখানকার সর্বত্র অসংখ্য মৃৎপাত্রের টুকরো পাওয়া যায়। স্বর্ণের কলসি ব্যবহারের কথাও জানা যায়।

## বাংলা সাহিত্যে অবস্থান
কলস বা কলসী শব্দের উদ্ভব কীভাবে হয়েছে তা এখনও অজানা। বাংলা সাহিত্যের শব্দ হিসেবে কলস অনেক আগে থেকেই প্রচলন ছিল। চিরায়ত গ্রাম বাংলার নারীদের হাত ধরেই উদ্ভব হয়েছে কলসী নামক আর একটি শব্দের। তাই কলসিকে আমরা চলিত, কথ্য কিংবা আঞ্চলিক ভাষা বলতে পারি। কবি সাহিত্যিকদের হাত ধরে পরবর্তীতে কলসী শব্দটি জনপ্রিয় হয়ে ওঠে। "আমার কাংখের কলসি জলে গিয়াছে ভাসি, মাঝিরে তোর নৌকার ঢেউ লাগিয়ারে" কিংবা "কলসী জনম গেল জল ভরতে ভরতে কলসী পারলো না এক ফোঁটা জল খাওয়াইতে" এমন অনেক গানের কথায় আমরা কলসির ব্যবহার দেখতে পাই।

## তথ্যসূত্র

বিষয়শ্রেণী:জলপাত্র
বিষয়শ্রেণী:মৃৎপাত্র
বিষয়শ্রেণী:তৈজসপত্র
বিষয়শ্রেণী:কাচপাত্র
চন্দনযাত্রা

**চন্দনযাত্রা** একটি হিন্দু উৎসব। এই উৎসবটি বিশেষত জগন্নাথের সঙ্গে যুক্ত। প্রতি বছর পুরীর জগন্নাথ মন্দিরে অক্ষয়তৃতীয়ার দিন এই উৎসব পালিত হয়। এই দিনে রথযাত্রা উৎসবের জন্য রথ নির্মাণ শুরু হয়ে থাকে। সমগ্র উৎসবটি চলে ৪২ দিন ধরে। প্রথম ২১ দিন প্রতিদিন প্রধান দেবতাদের প্রতিনিধিমূর্তি সহ পঞ্চপাণ্ডব নামে পরিচিত পাঁচটি শিবলিঙ্গ সুসজ্জিত করে শোভাযাত্রা সহকারে জগন্নাথ মন্দিরের সিংহদ্বার থেকে নরেন্দ্র তীর্থ জলাধার অবধি নিয়ে যাওয়া হয়। বিভিন্ন ধর্মানুষ্ঠানের পর দেবতাদের একটি সুসজ্জিত রাজকীয় নৌকায় চাপিয়ে সান্ধ্যভ্রমণের জন্য জলাশয়ে ভাসানো হয়। শেষ ২১ দিনের যাবতীয় অনুষ্ঠান অবশ্য মন্দিরের ভিতরেই হয়ে থাকে।

### নবদ্বীপে চন্দনযাত্রা
পূর্বে বৈশাখী পূর্ণিমায় নবদ্বীপের অধিকাংশ ঠাকুরবাড়িতে অনুষ্ঠিত হয় চন্দন যাত্রা উৎসব। চন্দন মাখিয়ে বিগ্রহ নিয়ে যাওয়া হত গঙ্গার ঘাটে। মনিপুরের অনুমহাপ্রভুর মন্দিরে, বড়ো আখড়ায়, ছোট আখড়ায়, কদমতলা ঘাটে মাধব দাস বাবাজির আশ্রামে এবং বাগচীপাড়ায় মন্টু বাবাজি ও মৌনিবাবার আশ্রামে চন্দন যাত্রা মহাসমারহে হতো। বর্তমানে একমাত্র সমাজবাড়িতে এর প্রচলন আছে। ভক্তদের মতে সমাজবাড়ি তে এর প্রচলন করেন ললিতা সখী।ব্রজলীলা অনুসারে বৈশাখী ত্রয়োদশী থেকে বুদ্ধ-পূর্ণিমা পর্যন্ত তিনদিন ব্যাপী মহাসমারোহে অনুষ্ঠিত হয় চন্দনযাত্রা।

## তথ্যসূত্র

বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:জগন্নাথ সংস্কৃতির উৎসব
বিষয়শ্রেণী:নবদ্বীপ
বিষয়শ্রেণী:ভারতের ধর্মীয় উৎসব
কুমিল্লা জগন্নাথ মন্দির

**কুমিল্লা জগন্নাথ মন্দির** **বা সতেরো রত্ন মন্দির** বাংলাদেশের কুমিল্লায় অবস্থিত জগন্নাথের প্রতি উৎসর্গিত একটি হিন্দু মন্দির। খ্রিস্টীয় ষোড়শ শতাব্দীতে নির্মিত এই মন্দিরটি বাংলার টেরাকোটা স্থাপত্যের নিদর্শন বহন করছে। এই মন্দিরে প্রতিষ্ঠিত জগন্নাথ, বলরাম ও সুভদ্রার মূর্তি প্রকৃতপক্ষে ত্রিপুরার একটি মন্দিরে স্থাপিত ছিল। পরবর্তীকালে মূর্তিগুলি এই মন্দিরে নিয়ে আসা হয়।
কুমিল্লা জেলার প্রাচীনতম মন্দিরগুলির মধ্যে জগন্নাথ মন্দির। এটি কুমিল্লা শহর থেকে দুই কিলোমিটার দক্ষিণ-পূর্ব অবস্থিত।টেরাকোটা মন্দিরটির ইটভাটা মন্দিরের স্থাপত্যের সাধারণ শৈলী। এটি একটি সতেরো রত্ন মন্দির। কিন্তু এটি ক্ষতিগ্রস্ত হয়েছে। দ্বিতীয় তলায় আটটি, তৃতীয় তলায় আটটি আর কেন্দ্রে আরো এক রত্ন নিয়ে সতেরো রত্ন ছিল ।

## অবস্থান
চট্টগ্রাম বিভাগের কুমিল্লা জেলার দুই কিলোমিটার দক্ষিণ-পূর্ব দিকে কৃষ্ণপুর গ্রামের জগন্নাথবাড়ী নামক স্থানে সতেররত্ন মন্দির অবস্থিত।

## নির্মাণ
কৈলাস সিংহ (১৮৫১-১৯১৪) মহাশয়ের মতে, ত্রিপুরার মহারাজা ২য় রত্নমাণিক্য (১৬৮৫-১৭১২ খ্রি.) এর নির্মাণ শুরু করেন। পরবর্তীতে মহারাজা মহারাজা কৃষ্ণকিশোর মাণিক্য ১৭৬১ খ্রিষ্টাব্দে এর নির্মাণ সম্পন্ন করেন। কিন্তু রাজমালায় বর্ণিত হয়েছে যে, ইহা কৃষ্ণমাণিক্য কর্তৃক নির্ম্মিত, তিনিই মন্দিরের মধ্যে জগন্নাথদেবকে স্থাপন করেন।

বলভদ্র জগন্নাথ সুভদ্রা সহিত
সপ্তদশ রত্নে রাজা করিল স্থাপিত।
—পৃঃ ২৬৭।


এই মন্দির সম্বন্ধে কৃষ্ণমালা গ্রন্থে এইরূপ লেখা হয়েছেঃ—

এক মঠে সপ্তদশ মঠের গঠন
সপ্তদশ রত্ন নাম হৈল সে কারণ॥
—৯ম খণ্ড, ২৬৭ পৃঃ।


## মন্দিরের নকশা ও কারুকাজ
অষ্টকোণাকৃতির এই মন্দিরটি সতের রত্ন বিশিষ্ট হলেও বর্তমানে এর অধিকাংশ রত্ন ধ্বংসপ্রাপ্ত হয়েছে। মন্দিরের ২য় এবং ৩য় তলায় আটটি করে সর্বমোট সতেরটি রত্ন এতে ছিল। এই মন্দিরের একটি বিশেষত্ব হলো এর চূড়াগুলি আটকোণা বিশিষ্ট ছাতা আকৃতির যা অন্যান্য মন্দিরের চেয়ে আলাদা। মন্দিরটির আনুমানিক ব্যাস প্রায় ৫২.৫০ মিটার। ভিতরের দিকের সিড়ি দিয়ে মন্দিরটির ৪-৫ তলা পর্যন্ত উঠা যায় যদিও বাইরে থেকে দেখলে মনে হয় এটি ৩ তলা। মন্দিরের প্রবেশ পথগুলাতে খিলান আকৃতির কারুকাজ লক্ষ করা যায়। এর বিভিন্ন তলায় খিলানাকৃতির জানালা রয়েছে। মন্দিরটিকে ফুল, লতা-পাতা, ঘণ্টা ও জ্যামিতিক নকশায় সাজানো হয়েছে।

## তথ্যসূত্র

## বহিঃসংযোগ

বিষয়শ্রেণী:জগন্নাথ মন্দির
বিষয়শ্রেণী:মাণিক্য রাজবংশের স্থাপনা
বিষয়শ্রেণী:কুমিল্লা জেলার হিন্দু মন্দির
বিষয়শ্রেণী:কুমিল্লা জেলার দর্শনীয় স্থান
বিষয়শ্রেণী:কুমিল্লা জেলার প্রত্নতাত্ত্বিক স্থাপনা
বিষয়শ্রেণী:কুমিল্লার ইতিহাস
বিষয়শ্রেণী:কুমিল্লা জেলার প্রত্নতাত্ত্বিক নিদর্শন
বিষয়শ্রেণী:১৬শ শতাব্দীর হিন্দু মন্দির
বিষয়শ্রেণী:জগন্নাথকে উৎসর্গ করা মন্দির
বিষয়শ্রেণী:কুমিল্লা
জগন্নাথ মন্দির, দিল্লি

thumb|জগন্নাথ মন্দির, দিল্লি
**জগন্নাথ মন্দির** হল ভারতের নতুন দিল্লিতে অবস্থিত একটি মন্দির। দিল্লির ওড়িয়া সম্প্রদায়ের হিন্দুরা হৌজ খাস এলাকায় জগন্নাথের এই আধুনিক মন্দিরটি নির্মাণ করেন। মন্দিরের বার্ষিক রথযাত্রা অনুষ্ঠানে প্রচুর ভক্তসমাগম হয়ে থাকে।
## ছবি

Jagannath Temple, Hauz Khas, New Delhi 02.jpg|মন্দিরের গর্ভগৃহে জগন্নাথ, বলভদ্র ও সুভদ্রার বিগ্রহ


## তথ্যসূত্র

বিষয়শ্রেণী:জগন্নাথ মন্দির
বিষয়শ্রেণী:দিল্লির হিন্দু মন্দির
মাইকোব্যাক্টেরিয়াম লেপ্রি

thumb|
**মাইকোব্যাক্টেরিয়াম লেপ্রি** অপেক্ষাকৃত শীতল অঙ্গে বৃদ্ধি পায় (তাই চামড়া, নাক, ও টেস্টিসে হলেও অন্তর্বর্তী অঙ্গ যেমন ডিম্বাশয়ে সাধারণতঃ হয়না)। এই ব্যাক্টেরিয়া এখনো শরীরের বাইরে গজানো (কালচার করা) যায়নি। নটি ডোরা বিশিষ্ট আর্মাডিলো (nine banded armadillo) নামক প্রাণীর শরীরের অভ্যন্তর অপেক্ষাকৃত শীতল হওয়ায় এর পুরো শরীরে মাইকোব্যাক্টেরিয়াম লেপ্রি গজানো যায়। নতুবা ইদুরের পায়ের পাতায় এদের গজানো যায়। মাইকোব্যাক্টেরিয়াম লেপ্রি খুব ধীরে বৃদ্ধিপায় -ব্যাক্টেরিয়াদের মধ্যে এব্যাপারে ধীরতমদের অন্যতম: **দ্বিগুণ হতে সময় লাগে এক সপ্তাহ**।

বিষয়শ্রেণী:ব্যাকটেরিয়া
সিন্ধু বদ্বীপ

thumb|300px|right|সিন্ধু বদ্বীপ
**সিন্ধু বদ্বীপ** পাকিস্তানে সিন্ধু নদ ও আরবসাগরের মোহনায় অবস্থিত। এই বদ্বীপ অঞ্চলের আয়তন ১৬,০০০ বর্গমাইল (৪১,৪৪০ বর্গকিলোমিটার) এবং সমুদ্র-বরাবর এর প্রস্থ প্রায় ১৩০ কিলোমিটার। সিন্ধু বদ্বীপের মৃত্তিকাগত বৈশিষ্ট্য খুব কম বদ্বীপেই লক্ষিত হয় – এই অঞ্চল কাদা ও অন্যান্য অনুর্বর মাটিতে গঠিত এবং জলাভূমিময়। এই অঞ্চলের স্বাভাবিক বার্ষিক বৃষ্টিপাতের হার ১০-২০ ইঞ্চি।

পাকিস্তানের পঞ্চম বৃহত্তম নগরী হায়দ্রাবাদ সিন্ধুর মোহনার ১৩০ মাইল উত্তরে অবস্থিত। সমগ্র বদ্বীপ অঞ্চলে অনেক ছোটোখাটো মফস্বল শহর দেখা গেলেও, হায়দ্রাবাদের দক্ষিণে কোনো বড় শহর পাওয়া যায় না। পাকিস্তানের বৃহত্তম শহর করাচি বদ্বীপের দক্ষিণে আরবসাগরের উপকূলে অবস্থিত।

জুলাই মাসে এই অঞ্চলের গড় তাপমাত্রা থাকে ৭০ – ৮৫ ° ফারেনহাইট ও জানুয়ারিতে ৫০ – ৭০ ° ফারেনহাইট। এই বদ্বীপ অঞ্চলে প্রচুর পরিযায়ী পাখি ও মিষ্টিজলের প্রাণী দেখা যায়। ইলিশ, সিন্ধু বারিল, সিন্ধু গারুয়া (এক ধরনের ক্যাটফিস), দৈত্যাকার স্নেকহেড, সোনালি মহসির ও রিটা ক্যাটফিস প্রভৃতি মাছ এই অঞ্চলে প্রচুর মেলে।

২০০২ সালের ৫ নভেম্বর সিন্ধু বদ্বীপ অঞ্চল রামসর স্থান ঘোষিত হয়েছে।

## তথ্যসূত্র

* redtailcanyon.com - https://web.archive.org/web/20070929143328/http://www.redtailcanyon.com/items/3755.aspx
* World Atlas, Millennium Edition, pg 265.
* World Wildlife.org - http://www.worldwildlife.org/wildworld/profiles/g200/g156.html

## আরও দেখুন
* সিন্ধুতত্ত্ব

বিষয়শ্রেণী:বদ্বীপ
বিষয়শ্রেণী:নদী বদ্বীপ
বিষয়শ্রেণী:পাকিস্তানের ভূপ্রকৃতি
বিষয়শ্রেণী:পাকিস্তানের নদনদী
বিষয়শ্রেণী:সিন্ধু অববাহিকা
বিষয়শ্রেণী:পাকিস্তানের রামসর স্থান
বিষয়শ্রেণী:পাকিস্তানের ভূমিরূপ
বিষয়শ্রেণী:ভারতের ভূমিরূপ
কচ্ছ উপসাগর

[ডান|থাম্ব|300px| বাঁদিকে কচ্ছ উপসাগর, চিত্র [নাসা আর্থ অবসার্ভেটরি]]
**কচ্ছ উপসাগর** ভারতীয় রাজ্য গুজরাতের পশ্চিম উপকূলভাগে অবস্থিত আরব সাগরের একটি প্রক্ষিপ্ত জলভাগ। এই উপসাগরের সর্বাধিক গভীরতা ৪০১ ফুট। কচ্ছ উপসাগর ৯৯ কিলোমিটার দীর্ঘ। এটি গুজরাত উপদ্বীপের কচ্ছকে কাঠিয়াওয়ার থেকে বিচ্ছিন্ন করেছে। এই উপসাগরের নিকটবর্তী অঞ্চলে রুক্মবতী নদী আরবসাগরে মিলিত হয়েছে। দৈনিক জোয়ার-ভাটার প্রাবল্যের জন্য এই উপসাগর বিখ্যাত।

## আরও দেখুন
* খাম্বাৎ উপসাগর
* পারস্য উপসাগর
* এডেন উপসাগর
* সামুদ্রিক জাতীয় উদ্যান, কচ্ছ উপসাগর

## তথ্যসূত্র

বিষয়শ্রেণী:গুজরাতের ভূগোল
বিষয়শ্রেণী:ভারতের ভূবেষ্টিত উপসাগর
বিষয়শ্রেণী:ভারত মহাসাগরের ভূবেষ্টিত উপসাগর
বিভূতিভূষণ বন্যপ্রাণ অভয়ারণ্য

**বিভূতিভূষণ বন্যপ্রাণী অভয়ারণ্য** (পূর্বনাম **পারমাদন অভয়ারণ্য**) পশ্চিমবঙ্গের উত্তর চব্বিশ পরগনার বনগাঁ মহকুমায় অবস্থিত একটি অভয়ারণ্য। অভয়ারণ্যটি বিশিষ্ট বাঙালি কথাসাহিত্যিক বিভূতিভূষণ বন্দ্যোপাধ্যায়ের নামাঙ্কিত। এটি কলকাতা শহর থেকে ১০০ কিমি এবং মূল বনগাঁ শহর থেকে ২৫ কিমি দূরে অবস্থিত।

## দিক নির্দেশনা
এই অভয়ারণ্য ভ্রমণ করতে হলে আপনাকে বাসে বা ট্রেনে করে প্রথমে আসতে হবে বনগাঁ শহরে। এরপর বনগাঁ থেকে 96/C রুটের বাস ধরে নামবেন নাটাবেড়িয়া বাজারে। সেখান থেকে টোটো করে সহজেই পৌঁছে যেতে পারবেন বিভূতিভূষণ অভয়ারণ্যে।

## জীববৈচিত্র্য

এখানে প্রচুর চিত্রা হরিণ দেখা যায়। অভয়ারণ্য তৈরির শুরুতে আলিপুর চিড়িয়াখানা থেকে প্রথমে চারটি চিত্রা হরিণ আনা হয়। ১৯৬৫ সালে সেখানে ৩টি নবজাতকসহ মোট ১৫টি চিত্রা হরিণ ছিল। ১৯৬৬ সালে সেখানে আরো ২৬তি চিত্রা হরিণ অবমুক্ত করা হয়। ধীরে ধীরে হরিণেরা বংশবৃদ্ধি করতে থাকে। ১৯৮৬ সালে সেখানে ২০১টি চিত্রা হরিণ ছিল। এর পরে ২০০০ সালের বন্যায় বিপুল সংখ্যক হরিণের মৃত্যু ঘটেছিল। এখানে অনেক দেশীয় প্রজাতির পাখি দেখা যায়।

## অন্যান্য আকর্ষণ
অভয়ারণ্য ছাড়াও এই অঞ্চলে আরো বেশ কিছু দর্শনীয় স্থান রয়েছে। বিভূতিভূষণ অভয়ারণ্যের পাশ দিয়ে বহমান  নয়নাভিরাম ইছামতী নদী। ইছামতীর অন্য পারে অর্থাৎ অভয়ারণ্যের বিপরীতে রয়েছে উপজাতি-অধ্যুষিত ছোট্ট গ্রাম মঙ্গলগঞ্জ। নদীর ধারে অবস্থিত মঙ্গলগঞ্জ গ্রামে বিশেষত শীতকালে বিভিন্ন এলাকার ভ্রমণপ্রিয় মানুষ ভিড় জমান । মঙ্গলগঞ্জের পার্ক একটি অসাধারণ পিকনিক স্পট। এছাড়াও এই মঙ্গলগঞ্জে নিলচাষীদের উপর ব্রিটিশদের অবর্ণনীয় অত্যাচারের চিহ্ন ধারণ করে টিকে রয়েছে  ধ্বংসপ্রায় নীলকুঠি।

## আরও দেখুন
* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

* West Bengal Wildlife Sanctuaries

বিষয়শ্রেণী:পশ্চিমবঙ্গের বন্যপ্রাণী অভয়ারণ্য
বিষয়শ্রেণী:উত্তর চব্বিশ পরগনা জেলা
বিষয়শ্রেণী:১৯৮০-এ পশ্চিমবঙ্গে প্রতিষ্ঠিত
ক্রাকেন

**ক্রাকেন** কিংবদন্তির দানবাকৃতির জীব, যারা আইসল্যান্ড ও নরওয়ের উপকূলে বাস করত বলে প্রচলিত রয়েছে। তাদের বিশাল আকার ও ভয়াল চেহারা বিভিন্ন কল্পকাহিনীতে সমুদ্রে বাসকারী একটি দানব হিসেবে ক্রাকেনকে স্থান করে দিয়েছে। কিঙবদন্তীটির উদ্ভব হয়েছে সম্ভবত দানব স্কুইড অবলোকনের ঘটনা থেকে, যারা শুঁড়সহ ১৩-১৫ মিটার (৪০-৫০ ফুট) লম্বা হতে পারে বলে মনে করা হয়। এই প্রাণীরা সাধারণত অত্যন্ত গভীর সমুদ্রে বসবাস করে, কিন্তু সমুদ্রপৃষ্টে এদের দেখা গিয়েছে এবং এরা জাহাজ আক্রমণ করেছে বলে শোনা গিয়েছে। *kraken* শব্দটি *krake* এর রূপ, একটি স্ক্যান্ডিনেভিয়ান শব্দ যার অর্থ অসুস্থ জন্তু, বা বিকৃত কিছু। আধুনিক জার্মান ভাষায়, *krake* অর্থ অক্টোপাস, কিন্তু এটি কিংবদন্তির ক্রাকেনকেও নির্দেশ করতে পারে। 
frame|Pierre Dénys de Montfort কর্তৃক, অ্যাঙ্গোলার উপকূলে এরকম একটি প্রাণী দ্বারা আক্রান্ত ফরাসি নাবিকদের বিবরণ শুনে আঁকা ছবি।

## ইতিহাস
যদিও kraken নামটি নর্স গাঁথা (saga) গুলোতে পাওয়া যায় না, কিন্তু এ-ধরনের সমুদ্রদানব, *hafgufa* ও *lyngbakr* এর বর্ণনা রয়েছে ''Örvar-Odds saga''-এ এবং আনুমানিক ১২৫০ সালের নরওয়েজীয় টেক্সট, ''Konungs skuggsjá''-এ। ক্যারোলাস লিনিয়াস তার ''Systema Naturae'', জীবিত প্রাণীদের শ্রেণিবিভাগের একটি গ্রন্থের প্রথম সংস্করণে ক্রাকেনকে একটি cephalopods হিসেবে *Microcosmus * নামে অন্তর্ভুক্ত করেন, কিন্তু পরবর্তী সংস্করণগুলোতে প্রাণীটিকে বাদ দেন। Erik Pontoppidan, বার্জেনের বিশপও বিস্তারিতভাবে ক্রাকেনের বিবরণ দিয়েছেন তার "Natural History of Norway"-তে (Copenhagen, 1752–3)। পুরনো বিবরণগুলোতে, Pontoppidan-এরটিসহ, ক্রাকেনকে বর্ণনা করা হয়েছে একটি প্রাণী হিসেবে যার 'আকার একটি ভাসমান দ্বীপের মত', নাবিকদের জন্য যার প্রধান বিপদ প্রাণীটি নিজে নয়, বরং এটি ডুব দিলে যে ঘূর্ণিস্রোত সৃষ্টি হয় তা। যাইহোক, Pontoppidan দানবীয় পশুটির ধ্বংস ক্ষমতারও বিবরণ দিয়েছেনঃ "বলা হয় যে যদি এটি সবচেয়ে বড় যুদ্ধজাহাজটিকে আঁকড়ে ধরে, তবে তাকে এটি সমুদ্রের তলদেশে টেনে নিতে সক্ষম" (Sjögren, ১৯৮০)। ক্রাকেন সবসময়েই সমুদ্রসর্প থেকে স্বতন্ত্র ছিল, ক্রাকেনের মতই স্ক্যান্ডিনেভীয় গাঁথায় যাদের পাওয়া যায় (উদাহরণস্বরূপ Jörmungandr এর কথা বলা যায়)। একটি প্রতিনিধিত্বমূলক আদি বর্ণনা দিয়েছেন সুইডেনের অধিবাসী *Jacob Wallenberg* তার বই Min son på galejan ("My son on the galley")-এ, ১৭৮১ সালেঃ

...ক্রাকেন, যাকে কাঁকড়া মাছও বলা হয়, যেটি [নরওয়ের নাবিকদের বর্ণনা অনুযায়ী] ততটা বিশাল নয়, মস্তক এবং লেজসমূহ গণ্য করে, আমাদের Öland এর চেয়ে সে বড় নয় [অর্থাৎ ১৬ কি. মি. এর কম]... সে সমুদ্রের তলদেশে অবস্থান করে, অগনন ক্ষুদ্র মাছ দ্বারা নিরন্তর পরিবেষ্টিত, যারা তার খাদ্য হিসেবে কাজে লাগে এবং বিনিময়ে তার নিকট হতে খাবার পায়ঃ তার ভোজন, E. Pontoppidan যা লিখেছিলেন তা যদি সঠিকভাবে আমার মনে থাকে, তিন মাসের অধিক স্থায়ী হয় না, এবং আরও তিন মাস প্রয়োজন হয় তা হজম করতে। তার বর্জ্য ক্ষুদ্রতর মাছের একটি বাহিনীর প্রয়োজনে লাগে, একারণে জেলেরা তার বিশ্রামের স্থানে মাছ ধরে... ধীরে ধীরে, ক্রাকেন সমুদ্রপৃষ্টে ভেসে ওঠে, এবং সে যখন ১০ থেকে ১২ ফ্যাদম গভীরে, নৌকাগুলো তার এলাকা থেকে সরে যাওয়াই ভালো, কারণ স্বল্পক্ষণের মধ্যেই সে সজোরে ভেসে উঠবে, ভাসমান একটি দ্বীপের মত, তার ভয়াবহ নাসারন্ধ্র দিয়ে জল নিঃসরণ করতে করতে এবং চারপাশে বৃত্তাকার ঢেউ তৈরি করতে করতে, যা বহু মাইল পর্যন্ত পৌঁছাতে পারে। এ-ব্যাপারে কি কারো সন্দেহ আছে যে এটি ইয়াকুবের লেভিয়াথান ? 


## পাদটীকা

## বহিঃসংযোগ
* "King's Mirror" (অধ্যায় ১২ দেখুন)

বিষয়শ্রেণী:আইসল্যান্ড
বিষয়শ্রেণী:সামুদ্রিক দানব
ঈশ্বরদী বিমানবন্দর

**ঈশ্বরদী বিমানবন্দর**  বাংলাদেশের একটি বিমানবন্দর। বিমানবন্দরটি পাবনা জেলার ঈশ্বরদী উপজেলা ও নাটোরের লালপুর উপজেলার সংযোগস্থলে অবস্থিত। বিমান বাংলাদেশ এয়ারলাইন্স ১৯৯৬ সাল পর্যন্ত নিয়মিত এই বিমানবন্দরে নিয়মিত ফ্লাইট পরিচালনা করতো। ১৮ নভেম্বর ২০১৩ তারিখে ইউনাইটেড এয়ারওয়েজ এই বিমানবন্দর থেকে বিমান পরিচালনা শুরু করে। প্রায় ১৭ বছর পরে বাণিজ্যিক বিমান চলাচল শুরু হলেও তা ২০১৪ সালের মাঝামাঝি সময় পরে বন্ধ করে দেয়া হয়।

## ইতিহাস
দ্বিতীয় বিশ্বযুদ্ধের সময় এই বিমান বন্দরটি "হিজলি বেজ এলাকা" নামে পরিচিত ছিল। ১৯৪৫ সালের ফেব্রুয়ারির ৮-২৪ তারিখ পর্যন্ত যুক্তরাষ্ট্রের সামরিক বিমান বাহিনীর বিশতম বোমারু বাহিনী এই বিমানবন্দরটি ব্যবহার করেছিল। পরে তারা এখান থেকে মারিয়ানা দ্বীপপুঞ্জের উদ্দেশ্যে ছোট ছোট দলে বিভক্ত হয়ে চলে যায়।
 
## নির্ধারিত গন্তব্যসূচী
বর্তমানে কোনো যাত্রীবাহী বিমান চলাচল করে না। সর্বশেষ ইউনাইটেড এয়ারওয়েজ বাণিজ্যিক বিমান পরিচালনা করেছিল; ২০১৪ সালের মাঝামাঝি সময়ে তারা পরিষেবা বন্ধ করে দেয়।

## অবস্থান বিতর্ক
ঈশ্বরদী বিমানবন্দরের অবস্থান একটি বিবাদমান বিষয়। এই বিমানবন্দরের প্রশাসনিক ভবন ভৌগলিকভাবে পাবনা জেলার ঈশ্বরদী উপজেলায় অবস্থিত। তবে এর রানওয়ের কিছু অংশ নাটোর জেলার লালপুর উপজেলায় পড়েছে। তবে ঐতিহাসিক ও আর্থসামাজিক কারণে সম্পূর্ণ বিমানবন্দর এলাকাটিকে পাবনা জেলার একটি বিশেষায়িত প্রশাসনিক এলাকা হিসেবে গণ্য করা হয়। তাই বাংলাদেশ বেসামরিক বিমান চলাচল কর্তৃপক্ষের দাপ্তরিক নথিতে বিমানবন্দরটিকে *ঈশ্বরদী বিমানবন্দর, পাবনা* বলে আখ্যায়িত করা হয়। বিমানবন্দর কর্তৃপক্ষ তাদের প্রশাসনিক ভবনের প্রধান ফটকেও একে পাবনা জেলার বলে উল্লেখ করে।

## তথ্যসূত্র

বিষয়শ্রেণী:বাংলাদেশের পরিত্যক্ত বিমানবন্দর
বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
বিষয়শ্রেণী:রাজশাহী বিভাগের বিমানবন্দর
স্ত্রীরোগ ও প্রসূতিবিজ্ঞান

**স্ত্রীরোগ ও প্রসূতিবিজ্ঞান** বা **গাইনোকোলজি** হল চিকিৎসাবিজ্ঞানের এমন একটি ক্ষেত্র যেখানে নারীদের রোগ, বিশেষ করে নারী প্রজনন অঙ্গগুলির চিকিত্সা জড়িত। এটি প্রায়শই প্রসূতিবিদ্যার ক্ষেত্রের সাথে যুক্ত হয়, যা গর্ভাবস্থা এবং প্রসবের উপর দৃষ্টি নিবদ্ধ করে, যার ফলে প্রসূতি ও স্ত্রীরোগবিদ্যার সম্মিলিত ক্ষেত্র তৈরি হয়।

শব্দটি গ্রীক থেকে এসেছে এবং এর অর্থ ।   এর প্রতিপক্ষ হল এন্ড্রোলজি, যা পুরুষ প্রজনন ব্যবস্থার জন্য নির্দিষ্ট চিকিৎসা সংক্রান্ত সমস্যা নিয়ে কাজ করে। 

## ব্যুৎপত্তি
*গাইনোকোলজি* শব্দটি এসেছে শব্দ কাণ্ড () থেকে যা গ্রীক শব্দ  এর ( ) অর্থ , এবং  অর্থ । 

## ইতিহাস

## এছাড়াও দেখুন

* প্রসূতি ও স্ত্রীরোগবিদ্যা
* হাওয়ার্ড অ্যাটউড কেলি
* প্রাচীনকালে প্রসব এবং প্রসূতিবিদ্যা
* যৌনাঙ্গের শিস্টোসোমিয়াসিস
* হাইডাটিডিফর্ম মোল
* গাইনোগ্রাফি
* ব্যাকটেরিয়া ভ্যাজিনোসিস মাইক্রোবায়োটার তালিকা
* পেডিয়াট্রিক গাইনোকোলজি

## তথ্যসূত্র

## সূত্র

* দ্য ফিমেল রিপ্রোডাক্টিভ সিস্টেম - *[[এনসাইক্লোপিডিয়া ব্রিটানিকা]]*
* 

## বহিঃসংযোগ

* বুদ্ধিমান : প্রসূতি, স্ত্রীরোগবিদ্যা, এবং গর্ভনিরোধক সম্পর্কিত ঐতিহাসিক চিত্রের সংরক্ষণাগার।
* মহিলাদের স্বাস্থ্য তথ্যের জন্য মার্কিন যুক্তরাষ্ট্রের ফেডারেল সরকারের ওয়েবসাইট ।

বিষয়শ্রেণী:স্ত্রীরোগ ও প্রসূতিবিজ্ঞান
দৃশ্যমান বর্ণালী

[thumb|[প্রিজম (আলোকবিজ্ঞান)|প্রিজমের দ্বারা সাদা আলোকে দৃশ্যমান বর্ণালীতে বিভক্তকরণ।]]

**দৃশ্যমান বর্ণালি** বা **দৃশ্য বর্ণালি** বা **আলোক বর্ণালি** হচ্ছে তড়িচ্চুম্বকীয় বর্ণালীর সেই অংশ যা মানুষের চোখে দৃশ্যমান অর্থাৎ যা মানুষের চোখ চিহ্নিত করতে পারে। এই তরঙ্গ দৈর্ঘ্য সীমার তড়িচ্চুম্বকীয বিকিরণকে **দৃশ্যমান আলো** বা শুধু আলো বলে অভিহিত করা হয়। মানুষের চোখ ৩৮০ থেকে ৭৮০&nbsp;ন্যানোমিটার তরঙ্গ দৈর্ঘ্যে সাড়া দেয়। কম্পাঙ্কে এই সীমা ৭৯০ টেরাহার্জ থেকে ৪০০ টেরাহার্জ পর্যন্ত বিস্তৃত। মানুষের চোখ সর্বোচ্চ প্রায় ৫৫৫ ন্যানোমিটার পর্যন্ত "দেখতে" পারে যা দৃশ্যমান বর্ণালির সবুজ রঙের এলাকায় অবস্থিত। অবশ্য মানুষের চোখ এবং মস্তিষ্ক আলাদা করে চিনতে পারে এমন অনেক রঙই দৃশ্যমান বর্ণালিতে নেই। উদাহরণস্বরূপ বলা যায় ঔজ্জ্বল্য পরিবর্তিত রং যেমন গোলাপী কিংবা মিশ্র রং ম্যাজেন্টা এই বর্ণালিতে অনুপস্থিত কারণ এই রঙগুলি একাধিক তরঙ্গদৈর্ঘ্যের মিশ্রণের ফলে সৃষ্টি হয়।

অনেক প্রজাতির প্রাণির চোখ মানুষের চোখে দৃশ্যমান বর্নালী ছাড়া ভিন্ন তরঙ্গদৈর্ঘ্যে সংবেদনশীল হয়। যেমন মৌমাছির মত অনেক কীটপতঙ্গ অতিবেগুনী আলোতে দেখতে পায় যা ফুলের মধু আহরণে তাদেরকে সহায়তা করে। পাখিরাও অতিবেগুনী আলোতে (৩০০-৪০০&nbsp;ন্যানোমিটার) দেখতে পায়। কিছু কিছু পাখির যৌন নির্ভর চিহ্ন শুধুমাত্র অতিবেগুনী আলোতে দেখা যায়।

## বর্ণালীভুক্ত রং

## ইতিহাস

## বর্ণালীবিদ্যা

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:আলোকবিজ্ঞান
বিষয়শ্রেণী:রং (বর্ণ)
বিষয়শ্রেণী:দৃষ্টি
বিষয়শ্রেণী:ইলেক্ট্রোম্যাগনেটিক স্পেকট্রাম
বিষয়শ্রেণী:তড়িচ্চুম্বকীয় বর্ণালী
বক্রেশ্বর তাপবিদ্যুৎ কেন্দ্র

পশ্চিমবঙ্গ বিদ্যুৎ উন্নয়ন সমবায় লিমিটেডের **বক্রেশ্বর তাপবিদ্যুৎ কেন্দ্র** হল ১,০৫০ মেগাওয়াট (৫X২১০ মেগাওয়াট) উৎপাদনক্ষমতা-সম্পন্ন একটি তাপবিদ্যুৎ কেন্দ্র। এছাড়া এখানে একটি ৫০০ মেগাওয়াট উৎপাদনক্ষমতা-সম্পন্ন কেন্দ্র স্থাপনের প্রস্তাব দেওয়া হয়েছে।

## অবস্থান
ভারতের পশ্চিমবঙ্গ রাজ্যের বীরভূম জেলায় অবস্থিত চিনপাই ও ভুরকুনা গ্রাম পঞ্চায়েতে বক্রেশ্বর তাপবিদ্যুৎ কেন্দ্রটি অবস্থিত। এটির স্থানাঙ্ক হল  বক্রেশ্বর নদের তীরে পানাগড়–মোরগ্রাম সড়কের ধারে বক্রেশ্বর মন্দির ও উষ্ণ প্রস্রবনের কিছু দূরে এটি অবস্থিত। অন্ডাল-সাঁইথিয়া ব্রাঞ্চ লাইনের চিনপাই রেল স্টেশনটি এই বিদ্যুৎকেন্দ্রের নিকটতম রেল স্টেশন এবং বক্রেশ্বর তাপবিদ্যুৎ কেন্দ্র টাউনশিপ এর কাছেই অবস্থিত।

## উৎপাদন ক্ষমতা
প্রতিক্ষেত্রে ২১০ মেগাওয়াট উৎপাদনক্ষমতা সম্পন্ন তিনটি ইউনিট স্থাপিত হয় ১৯৯৯ ও ২০০১ সালে। এই তিনটি ইউনিটের জন্য জাপান ব্যাঙ্ক অফ ইন্টারন্যাশানাল কোঅপরেশন ৮০.৮ মিলিয়ন ইয়েন বা ২,৫২৫ কোটি টাকা ঋণ দেয়। ৩৭ মাসের রেকর্ড সময় প্রথম ইউনিটটি সমাপ্ত হয় ও ১৯৯৯ সালের ১৭ জুলাই চালু হয়। উল্লেখ্য, ২০০-২৫০ মেগাওয়াট বিদ্যুৎকেন্দ্র স্থাপনের জন্য কেন্দ্রীয় বিদ্যুৎ কর্তৃপক্ষের সাধারণ সময় মাপকাঠি ৪৮ মাস।

বক্রেশ্বর বিদ্যুৎ প্রকল্প স্টেজ ২-এর অন্তর্গত নির্মীয়মান দুটি ইউনিটের প্রতিটির উৎপাদন ক্ষমতা ২১০ মেগাওয়াট এবং নির্মাণের আনুমানিক ব্যয় ধার্য হয়েছে ২,০০০ কোটি টাকা।

## নীল নির্জন
বক্রেশ্বর নদীতে বাঁধ দিয়ে একটি জলাধার গড়ে তোলা হয়েছে। এই জলাধারটির নাম নীল নির্জন। এই জলাধার থেকে তাপবিদ্যুৎ কেন্দ্রের প্রয়োজনীয় জল সরবরাহ করা হয়। এছাড়া এটি পর্যটকদের কাছেও বিশেষ আকর্ষণীয় স্থান। বক্রেশ্বরের উষ্ণ প্রস্রবণ ও অজস্র মন্দিরকে ঘিরে পর্যটন শিল্প গড়ে উঠেছে।

## রাজনৈতিক বিতর্ক
বক্রেশ্বর তাপবিদ্যুৎ কেন্দ্র বেশ কয়েক বছর ধরেই রাজনৈতিক বিতর্কের কেন্দ্রবিন্দুতে। প্রাথমিকভাবে এই কেন্দ্রটি কেন্দ্রীয় ও রাজ্যসরকারের যৌথ সহযোগিতায় স্থাপনার কথা ছিল। কিন্তু কেন্দ্রীয় অর্থসাহায্য রাজ্যসরকারের প্রচেষ্টা সত্ত্বেও এসে পৌঁছায়নি। ১৯৭৭ সালে যখন বামফ্রন্ট সরকার স্থাপিত হয় তখন বক্রেশ্বর ছিল রাজনৈতিক অস্থিরতার শিকার। এই কারণে মার্কসবাদী নেতারা কেন্দ্রের বিরুদ্ধে এই প্রকল্পের কাজে এগিয়ে না আসার জন্য বিমাতৃসুলভ মনোভাবের অভিযোগ তোলেন। বেশ কয়েকবছর এই প্রকল্পের কাজ আটকে রাখা হয়, কারণ সোভিয়েত ইউনিয়ন এই প্রকল্পের জন্য অর্থসাহায্যে প্রতিশ্রুত হয়েছিল। দীর্ঘ কয়েকবছর সোভিয়েত অর্থের জন্য অপেক্ষা করেও যখন তা এসে পৌঁছায় না, তখন অন্য উপায়ে এই প্রকল্পের কাজ শুরু হয়।

## তথ্যসূত্র

বিষয়শ্রেণী:বীরভূম জেলা
বিষয়শ্রেণী:পশ্চিমবঙ্গের তাপবিদ্যুৎ কেন্দ্র
বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র
বিষয়শ্রেণী:১৯৯৯-এ পশ্চিমবঙ্গে প্রতিষ্ঠিত
বজ্জভূমি

**বজ্জভূমি** (আধুনিক বাংলায়: *বজ্রের দেশ*) ছিল প্রাচীন রাঢ় অঞ্চলের একটি অংশ। অধুনা ভারতের পশ্চিমবঙ্গ রাজ্যের বীরভূম জেলার রুক্ষ পশ্চিমাঞ্চল অতীতে বজ্জভূমি নামে পরিচিত ছিল।

*[[আচারাঙ্গ সূত্র]]* নামে একটি প্রাচীন জৈন ধর্মগ্রন্থে রাঢ় অঞ্চলের উল্লেখ পাওয়া যায়। সর্বশেষ (২৪শ) তীর্থঙ্কর মহাবীর ভ্রমণ করতে করতে এই অঞ্চলে উপস্থিত হয়েছিলেন। উক্ত গ্রন্থে এই অঞ্চলটিকে "লাঢ়ার পথহীন দেশ" এবং এই অঞ্চলের অধিবাসীদের দুর্বৃত্ত বলে উল্লেখ করা হয়। তারা মহাবীরের পিছনে কুকুর লেলিয়ে দিয়েছিল। ইতিহাসবিদদের একাংশ মনে করেন, আর্যাবর্তের মানুষ নিজেদের এলাকার বাইরের অঞ্চলগুলির সম্পর্কে পরিচিত ছিল না। সেই কারণেই তারা ওই সব অঞ্চলের অধিবাসীদের সম্পর্কে হীন ধারণা পোষণ করতেন। *বোধায়ন* নামে অপর একটি ধর্মগ্রন্থে এও বলা হয়েছে যে, যাঁরা বঙ্গ রাজ্যে গমন করেন, তাদের প্রায়শ্চিত্ত করতে হয়।

## তথ্যসূত্র

বিষয়শ্রেণী:ঐতিহাসিক ভারতীয় অঞ্চল
বিষয়শ্রেণী:পশ্চিমবঙ্গের ইতিহাস
বিষয়শ্রেণী:পশ্চিমবঙ্গের ভূগোল
বিষয়শ্রেণী:প্রাচীন বাংলার জনপদ
বিষয়শ্রেণী:বাংলার ইতিহাস
বিষয়শ্রেণী:বীরভূম জেলা
বৈদ্যুতিক আধান

**বৈদ্যুতিক আধান** বা **তড়িৎ আধান** বা সংক্ষেপে  **আধান** বলতে কোনও বস্তুর একটি মৌলিক ধর্মকে বোঝায়, যার মাধ্যমে বৈদ্যুতিক ক্ষেত্রের সাথে বস্তুটির ক্রিয়া-প্রতিক্রিয়ার পরিমাপ করা যায়। কাজেই আধান বা চার্জ বলতে পদার্থের সেই মৌলিক ও বৈশিষ্ট্যমূলক ধর্মকে বুঝায় যার দরুন ঐ পদার্থটা আরেক্টা পদার্থের সহিত আকর্ষণ ও বিকর্ষণ অনুভব করে। এটা জগতের প্রতিটি পদার্থের মাঝে নিহিত।
এটি হল ইংরেজি শব্দ **চার্জ**(Charge) এর পরিভাষা।
আধান মূলত অতিপারমাণবিক কণার একটি ধর্ম যা ঐ কণার তড়িৎচুম্বক সম্পর্ক নিয়ন্ত্রণ করে। এক কথায়, পদার্থ সৃষ্টিকারী মৌলিক কণাসমূহের মৌলিক ও বৈশিষ্ট্যমূলক ধর্মকে আধান বা চার্জ বলে। বৈদ্যুতিক আধান দ্বারা আহিত পদার্থ তড়িচ্চুম্বকীয় ক্ষেত্র দ্বারা প্রভাবিত হয় এবং নিজেও তড়িচ্চুম্বকীয় ক্ষেত্র উৎপন্ন করে। কোন আহিত বস্তু এবং একটি তড়িচ্চুম্বকীয় ক্ষেত্রের মধ্যে আপেক্ষিক গতি বা সম্পর্ক তড়িচ্চুম্বকীয় বলের উৎস। অন্যভাবে বলা যায়, আধান হচ্ছে বস্তুর একটি ভৌত গুণ যা কোন তড়িচ্চুম্বকীয় ক্ষেত্রে স্থাপন করলে শক্তি অনুভব করে। বৈদ্যুতিক আধান দুই প্রকার ; যথা ১। ধনাত্নক ও ২। ঋণাত্মক (যথাক্রমে প্রোটন এবং ইলেকট্রন দ্বারা বাহিত)। সমধর্মী আধান পরস্পরকে বিকর্ষণ করে এবং বিপরীতধর্মী চার্জ পরস্পরকে আকর্ষণ করে। কোন বস্তুতে আধানের অনুপস্থিতিতে একটি বস্তুকে নিরপেক্ষ বলা হয়। আবার, বস্তুতে ধনাত্নক ও ঋণাত্মক আধানের সম পরিমাণ উপস্থিতেও বস্তুটিকে নিরপেক্ষ বলা হয়।

বৈদুতিক আধান অতিপারমানবিক ক্ষুদ্র কণা দ্বারা বাহিত হয়।পরমাণুর কেন্দ্রকে নিউক্লিয়াস বলা হয়। প্রোটন, নিউট্রন এবং ইলেকট্রন হচ্ছে তিনটি অতিপারমানবিক ক্ষুদ্র কণা যা পরমাণু গঠন করে।

## উৎপত্তি
ঘর্ষণের ফলে এক বস্তু হতে অন্য বস্তুতে ইলেকট্রন স্থানান্তরিত হয়। তখন বস্তুসমূহ তড়িতাহিত হয়। ইলেকট্রনের চার্জধর্মী আচরণের কারণে বস্তু আধানগ্রস্ত হয়। এভাবে আধানের উৎপত্তি হয়।
এছাড়াও পরিবহন (conduction), আবেশ (induction) আর মেরুকরণের (polarisation) কারণেও পদার্থের আধানপ্রাপ্তি ঘটে ।

## আধানের সংরক্ষণশীলতা

জগতে মোট আধানের পরিমাণ একই। আধানের সৃষ্টি বা ধ্বংস হয় না। কোনো ভৌত প্রক্রিয়ায় আধান এক বস্তু হতে অন্য বস্তুতে স্থানান্তরিত হয়, কিন্তু আধান তৈরি বা ধ্বংস হয় না।

## আধানের কোয়ান্টায়ন

চার্জ নিরবিচ্ছিন্ন নয়, একটি ন্যূনতম পূর্ণ সংখ্যার গুণিতক। এ ন্যূনতম চার্জ হলো একটি প্রোটন বা ইলেকট্রনের চার্জ এবং এর মান 1.6×10^-19 কুলম্ব। এ চার্জকে e দ্বারা প্রকাশ করা হয়। q=±ne যেখানে n পূর্ণ সংখ্যা। অর্থাৎ চার্জ কোয়ান্টায়িত।

বিষয়শ্রেণী:তড়িৎচুম্বকত্ব
বিষয়শ্রেণী:তড়িৎ প্রকৌশল
বিষয়শ্রেণী:পদার্থবিজ্ঞান
বিষয়শ্রেণী:অসম্পূর্ণ
বিষয়শ্রেণী:রাসায়নিক ধর্ম
বিষয়শ্রেণী:সংরক্ষণ সূত্র
বিষয়শ্রেণী:বিদ্যুৎ
বিষয়শ্রেণী:স্থির তড়িৎ
বিষয়শ্রেণী:ভৌত রাশি
পশ্চিমবঙ্গ বিদ্যুৎ উন্নয়ন নিগম লিমিটেড

**পশ্চিমবঙ্গ বিদ্যুৎ উন্নয়ন সমবায় লিমিটেড** (ডব্লিউবিপিডিসিএল) পশ্চিমবঙ্গ সরকারের অধীনস্থ একটি কোম্পানি। এই সংস্থার প্রধান লক্ষ্য ভারতীয় রাজ্য পশ্চিমবঙ্গে বৈদ্যুতিক শক্তি উৎপাদন বাণিজ্য ও সরবরাহ সুষ্ঠুভাবে পরিচালনা করা। ডব্লিউবিপিডিসিএল-এর প্রধান তাপবিদ্যুৎ কেন্দ্রগুলি হল: কোলাঘাট, বক্রেশ্বর, সাঁওতালদিহি ও ব্যান্ডেল। সাগরদিঘীতে অপর একটি বিদ্যুৎকেন্দ্র নির্মাণের পথে।

কোলাঘাট তাপবিদ্যুৎ কেন্দ্রের সামগ্রিক উৎপাদন ক্ষমতা ১২৬০ মেগাওয়াট। বক্রেশ্বরের দুটি প্ল্যান্টের ক্ষমতা ৬৩০ মেগাওয়াট। ব্যান্ডেল তাপবিদ্যুৎ কেন্দ্র ও সাঁওতালদিহি তাপবিদ্যুৎ কেন্দ্রদুটিকে পশ্চিমবঙ্গের বিদ্যুৎ ক্ষেত্রের পুনর্গঠন প্রক্রিয়ার অঙ্গ হিসেবে ডব্লিউবিপিডিসিএল-এর অন্তর্ভুক্ত করা হয়েছে।

ডব্লিউবিপিডিসিএল পশ্চিমবঙ্গ রাজ্য বিদ্যুৎ পর্ষদ (ডব্লিউবিএসিবি) ও ক্যালকাটা ইলেকট্রিক সাপ্লাই কর্পোরেশন (সিইএসসি) – এই দুই সংস্থার সঙ্গে একযোগে কাজ করে থাকে।

## বহিঃসংযোগ
* সরকারি ওয়েবসাইট 
* বিদ্যুৎ বিভাগ, পশ্চিমবঙ্গ সরকার

বিষয়শ্রেণী:পশ্চিমবঙ্গের অর্থনীতি
বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:কলকাতা ভিত্তিক কোম্পানি
বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
পশ্চিমবঙ্গ রাজ্য বিদ্যুৎ পর্ষদ

**পশ্চিমবঙ্গ রাজ্য বিদ্যুৎ পর্ষদ** (ডব্লিউএসইবি) একটি সরকারি বিদ্যুৎ নিয়মন পর্ষদ। ১৯৫৫ সালের ১ মে প্রতিষ্ঠিত এই সংস্থা ২০০৭ সালের ৩১ মার্চ পর্যন্ত পশ্চিমবঙ্গে সক্রিয় ছিল। বর্তমানে পুনর্গঠনের পর এই সংস্থা দুটি কোম্পানিতে বিভক্ত: **পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল)** ও **পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল)**। পশ্চিমবঙ্গ বিদ্যুৎ সংস্কার স্কিম, ২০০৭-এর অধীনে ২০০৭ সালের ১ এপ্রিল থেকে এই বিভাজন কার্যকর হয়েছে।

**পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল)** পশ্চিমবঙ্গে ৬৬ কেভি, ১৩২ কেভি, ২২০ কেভি ও ৪০০ কেভি বিদ্যুৎ প্রেরণের দায়িত্বে নিযুক্ত। এই সংস্থা ভারত সরকারের বিদ্যুৎ মন্ত্রক থেকে ভারতে ট্রানসমিশন লাইসেন্স হিসেবে ২০০৭-২০০৮ সালের বেস্ট পাওয়ার অ্যাভেলিবিলিটি অ্যাওয়ার্ড (গোল্ড শিল্ড) পেয়েছে।

**পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল)** পশ্চিমবঙ্গে ৩৩ কেভি ও তার থেকে কম বিদ্যুত বিতরণের দায়িত্বে নিযুক্ত। বর্তমানে রাজ্যের বিদ্যুৎ গ্রাহকের সংখ্যা ১ কোটির অধিক। এই সংস্থা বিদ্যুৎক্ষেত্র সংস্কার উদ্যোগ গ্রহণের জন্য পাওয়ার ইন্ডিয়া ২০০৮ একসিলেন্স অ্যাওয়ার্ড পেয়েছে।

## পাদটীকা


## বহিঃসংযোগ
* কোম্পানি বিভাজনের অধ্যাদেশ

বিষয়শ্রেণী:ভারতের বিদ্যুৎ সংস্থা
বিষয়শ্রেণী:পশ্চিমবঙ্গ সরকার
বিষয়শ্রেণী:১৯৫৫-এ পশ্চিমবঙ্গে প্রতিষ্ঠিত
বিষয়শ্রেণী:১৯৫৫-এ প্রতিষ্ঠিত ভারতীয় কোম্পানি
বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:কলকাতা ভিত্তিক কোম্পানি
লাপ্লাস রূপান্তর

গণিতে **লাপ্লাস রূপান্তর** (, ) বহুল পরিচিত ও ব্যবহৃত একটি সমাকলনীয় রূপান্তর। এটি সাধারণত একটি সাধারণ অন্তরক সমীকরণকে সহজে সমাধানযোগ্য বীজগাণিতিক সমীকরণে রূপান্তর করতে ব্যবহার করা হয়। এই অপেক্ষকের নামকরণ হয় ফরাসি গণিতবিদ ও জ্যোতির্বিদ পিয়ের সিমোঁ লাপ্লাসকে সম্মান জানিয়ে। লাপ্লাস রূপান্তর মূলত সময় (time) চলককে রূপান্তর করে থাকে। সংকেত প্রক্রিয়াকরণ, পদার্থবিজ্ঞান, আলোকবিজ্ঞান, তড়িৎ কৌশল, নিয়ন্ত্রণ কৌশল এবং সম্ভাব্যতা তত্ত্বে এর গুরুত্বপূর্ণ ব্যবহার রয়েছে।

লাপ্লাস রূপান্তর ফুরিয়ার রূপান্তরের সাথে সম্পর্কযুক্ত, তবে যেখানে ফুরিয়ে রূপান্তর একটি ফাংশন বা সংকেতকে এর কম্পনের ধরনে বিভক্ত করে, সেখানে লাপ্লাস রূপান্তর তা এর মোমেন্টে বিভক্ত করে। ফুরিয়ে রূপান্তরের মত লাপ্লাস রূপান্তরও অন্তরক ও সমাকলনীয় সমীকরণ সমাধানে ব্যবহৃত হয়।

লাপ্লাস রূপান্তরকে \displaystyle\mathcal{L} \left\{f(t)\right\} দ্বারা চিহ্নিত করা হয়, এটি ফাংশনে *f*(*t*) (*প্রকৃত*) একটি রৈখিক অপারেটর, যার একটি বাস্তব আর্গুমেন্ট *t* (*t* ≥ 0) আছে, যা একে জটিল আর্গুমেন্ট বিশিষ্ট একটি ফাংশনে *F*(*s*) (*ছবি*) রূপান্তরিত করে। 

## ইতিহাস
## প্রচলিত সংজ্ঞা
যদি একটি অপেক্ষক F(s) থাকে, যাতে

F(s)=\mathcal{L}\{f\}(s)=\int_0^\infty f(t)e^{-st}\,dt

বিরাজ করে, তবে F(s) কে f এর লাপ্লাস রূপান্তর (Laplace transform) বলে। সংক্রিয়া (operation) \mathcal{L} যা প্রদত্ত fঅপেক্ষকটিকে F অপেক্ষকে রূপান্তর করে, তাকে লাপ্লাস রূপান্তরক (Laplace transformation) বলে। F হলো একটি অপেক্ষক, আর f হলো একটি সংকারক (operator)। F অপেক্ষকের s চলকটিকে রূপান্তর পরামিতি (transformation parameter) বলে।

দেখা যাচ্ছে, লাপ্লাস রূপান্তর একটি অপ্রকৃত সমাকলন, যেহেতু এর একটি সীমা অসীম।

### সম্ভাবনা তত্ত্ব
### দ্বিপার্শ্বিক লাপ্লাস রূপান্তর
### বিপরীত লাপ্লাস রূপান্তর
## ধর্ম

### রৈখিকতা
c_1 ও c_2 দুটি ধ্রুবক এবং f(t) এবং g(t) দুটি অপেক্ষকের জন্য\mathcal{L}\{c_1f(t)+c_2g(t)\}=c_1\mathcal{L}\{f(t)\}+c_2\mathcal{L}\{g(t)\}

আবার এই ধর্ম বিপরীত লাপ্লাসেও বিদ্যমান: \mathcal{L}^{-1}\{c_1f(t)+c_2g(t)\}=c_1\mathcal{L}^{-1}\{f(t)\}+c_2\mathcal{L}^{-1}\{g(t)\}

## ছক

###### 

দেখা গেল, চলকের মান বাড়াতে থাকলেও ln(x) এর মান ২-এর ঘরেই যখন পৌঁছে নি, তখন e^x এর মান ১০০০ পার করে ফেলেছে। তাই বলা যায়, ln(x) এর চেয়ে e^x অধিকতর বর্ধিষ্ণু। অসীমতক সীমা সংবলিত সমস্যা সমাধানের ক্ষেত্রে এই ধারণা বা মানসচিত্র কাজে দেয়।

### ঘাত শ্রেণির সঙ্গে সম্পর্ক
### ক্ষণকালের সঙ্গে সম্পর্ক
### লাপ্লাস অবকল অপেক্ষকের প্রমাণ
### অপ্রকৃত সমাকলের মান নির্ণয়
### অন্যান্য রূপান্তর পদ্ধতির সঙ্গে সম্পর্ক

## তথ্যসূত্র


বিষয়শ্রেণী:অন্তরকল সমীকরণ
বিষয়শ্রেণী:পদার্থবিজ্ঞান
বিষয়শ্রেণী:তড়িৎ প্রকৌশল
বিষয়শ্রেণী:প্রকৌশল শিক্ষা
বিষয়শ্রেণী:গণিত শিক্ষা
বিষয়শ্রেণী:আলোকবিজ্ঞান
বিষয়শ্রেণী:ফুরিয়ে বিশ্লেষণ
বিষয়শ্রেণী:গাণিতিক পদার্থবিজ্ঞান